b'\n_START_ARTICLE_\nBrittil\xc3\xa4inen 5. jalkav\xc3\xa4kidivisioona\n_START_SECTION_\nToinen maailmansota\n_START_PARAGRAPH_\nToisen maailmansodan alettua divisioonasta siirrettiin lokakuussa 1939 kaksi jalkav\xc3\xa4kiprikaatia Ranskaan, jossa ne nimettiin erillisiksi jalkav\xc3\xa4kiprikaateiksi. Divisioonan esikunta siirtyi Ranskaan 19. joulukuuta ja divisioona koottiin uudelleen 30. joulukuuta, jolloin siihen kuuluivat 13., 15. ja 17. jalkav\xc3\xa4kiprikaati. Divisioona palasi Britteinsaarille toukokuun lopulla 1940 siirtoarmeijan vet\xc3\xa4ytyess\xc3\xa4 mantereelta._NEWLINE_Divisioonaan liitetyt 13. ja 17. jalkav\xc3\xa4kiprikaati sek\xc3\xa4 osa divisioona joukoista irrotettiin huhtikuussa 1942 divisioonasta ja niist\xc3\xa4 muodostettiin Madagascarin valtaukseen l\xc3\xa4hetett\xc3\xa4v\xc3\xa4 Force 121. Divisioona oli seuraavan kerran kasassa vasta elokuussa._NEWLINE_Vuonna 1943 divisioona nousi 9. hein\xc3\xa4kuuta liittoutuneiden mukana maihin Sisiliassa edeten edelleen Italian mantereelle, jossa se osallistui vuoden lopulla Sangron laakson taisteluihin. Vuonna 1944 divisioona osallistui Gariglianon ylimenohy\xc3\xb6kk\xc3\xa4ykseen, Anzion maihinnousuun ja Rooman valtaukseen. Divisioona viipyi Italiassa aina helmikuun loppuun 1945, jolloin se siirrettiin Luoteis-Euroopan rintamalle.'